open-index/open-wikipedia-markdown huggingface dataset:
Երվանդ Երկանյան

**Երվանդ Վահանի Երկանյան** (), հայ կոմպոզիտոր, ջութակահար։ Հայաստանի արվեստի վաստակավոր գործիչ (2011)։

Դաշնակահար, դիրիժոր Սեդրակ Երկանյանի եղբայրը։

## Կենսագրություն
Երվանդ Երկանյանը ծնվել է 1951 թվականին Գյումրիում։ Երաժշտական կրթություն ստացել է 5 տարեկան հասակից՝ հաճախելով ջութակի դասերի։ 1970 թվականին ավարտել է Երևանի Կոմիտասի անվան պետական կոնսերվատորիայի կոմպոզիցիայի (պրոֆեսոր` Գ. Եղիազարյան) և ջութակի (պրոֆեսոր` Հ. Վարդանյան) բաժինները։ 1978 թվականին ավարտել է նույն կոնսերվատորիայի ասպիրանտուրան՝ պրոֆեսոր Գ. Եղիազարյանի ղեկավարությամբ։ 1975-1994 թվականներին դասավանդել է Երևանի կոնսերվատորիայում։ 1987-1994 թվականներին եղել է հայկական հնագույն երաժշտության «Տաղարան» անսամբլի գեղարվեստական ղեկավարն ու դիրիժորը, որի ժամանակ մշակել է ավելի քան 150 հին հայկական շարականներ։ 1995 թվականից եղել է Բեյրութի «Գուսան» երգչախմբի ղեկավարը, 1996 թվականից՝ «Հայաստան» նվագախմբի ղեկավար, 1999 թվականից՝ «Մադրիգալ» անսամբլի ղեկավար, 2000 թվականից՝ «Բարսեղ Կանաչյան» երաժշտանոցի տնօրեն։

Երվանդ Երկանյանի գործերը հնչել են ԱՄՆ-ում, Ֆրանսիայում, Անգլիայում, Շվեդիայում, Ֆինլանդիայում, Ռուսաստանում, Հունգարիայում, Արգենտինայում, Լիբանանում և այլուր։

## Ստեղծագործություններ
* Օպերա՝ «Շուշանիկ» (1981)
* Բալետ-օպերա՝ «Մոկաց Միրզա» (1978)
* Խորեոգրաֆիկ կանտատ՝ «Վահագնի ծնունդը» (1987)
* Բալետ՝ «Օրեստ» (1974)
* Բալետ՝ «Էդիպ արքա» (1976) (Վաշինգտոն 1983 թվական, Մոսկվա 1984 թվական)

**Սիմֆոնիաներ**
* N 1 «Ինքնադիտողություն» (1977)
* N 2 «Հայկ և Բել» (1978)
* N 3 «Անցորդների ձայներ» (1984)
* N 4 «Նեմեսիս» (1986)

**Սոնատաներ**
* Դաշնամուրի համար N 1 և N 2 (1975-1980)
* Ջութակի և դաշնամուրի համար (1971)
* Ֆլեյտայի և դաշնամուրի համար (1978)

## Կոչումներ և մրցանակներ
* Մեծի Տանն Կիլիկիո «Սուրբ Մեսրոպ Մաշտոց» շքանշան, 1993,
* Հայաստանի արվեստի վաստակավոր գործիչ, 2011,
* Հայաստանի մշակույթի նախարարության Ոսկե մեդալ, 2016,
*Մովսես Խորենացու մեդալ, 2021

## Ծանոթագրություններ

## Արտաքին հղումներ
*Yervand Yerkanian - Chamber Symphony #2
*Երվանդ Երկանյան. Մտավորականը նախ և առաջ պետք է լինի արդարության և խղճի իրական արտահայտությունը
*Չակերտներ, Երվանդ Երկանյան

Կատեգորիա:Կոմպոզիտորներ այբբենական կարգով
Կատեգորիա:ՀՀ արվեստի վաստակավոր գործիչներ
Կատեգորիա:Հայ կոմպոզիտորներ
Կատեգորիա:Հայ ջութակահարներ
Բալերուպ (կոմունա)

**Բալերուպ** (), դանիական կոմունա Հովեդստադեն մարզի կազմում։ Մակերեսը 34,09 կմ² է, ինչը կազմում է Դանիայի ընդհանուր մակերեսի 0,08 %-ը առանց Գրենլանդիայի և Ֆարերյան կղզիների։ 2008 թվականի հունվարի 1-ի դրությամբ բնակչության թիվը 47116 է (տղամարդիկ՝ 23115, կանայք՝ 24001, օտարերկրյա քաղաքացիներ՝ 2994)։

## Երկաթուղային կայարաններ
* Բալերուպ (Ballerup)
* Կիլեդալ (Kildedal)
* Մալմպարկեն (Malmparken)
* Մոլյոու (Måløv)
* Սկոուլունե (Skovlunde)

## Պատկերասրահ

Պատկեր:Hovedstaden_municipalities_ballerup.svg
Պատկեր:KildedalStation-9.JPG|Կիլեդալ


## Ծանոթագրություններ

## Արտաքին հղումներ
* Պաշտոնական կայք 
* Բալերուպը borger.dk կայքում

Կատեգորիա:Մունիցիպալիտետներ
Կատեգորիա:Դանիայի վարչական բաժանում
Ամերիկա (սերիալ)

**Ամերիկա**, բրազիլիական սերիալ արտադրված Ռեդե Գլոբոյի կողմից, սցենարի հեղինակը Գլորիա Պերեզն է։ Հեռարձակումը սկսել է 2005 թվականի մարտի 14-ին և ավարտվել նոյեմբերի 4-ին։ 2012 թվականին սերիալը համալրեց երբևէ արտադրված 50 լավագույն նովելների ցուցակը։ Հայաստանում սերիալը հեռարձակվել է 2006 թվականին «Արմենիա» հեռուստաընկերությամբ։

## Սյուժեն
2000-ականերին Բրազիլիայից ԱՄՆ մեծ արտագաղթ սկսվեց. մարդիկ հեռանում էին լավագույն կյանքի հեռանկարներով, սակայն Գլորիա Պերեզը չլռեց նա ինչպես միշտ ահազանգեց, որ Ամերիկան դրախտ չէ և թե մարդիկ ինչպիսի դժվարությունների կարող են հանդիպել՝ լքելով իրենց երկիրը։

## Դերերում
* Ժուլիանա Պաես- գլխավոր դերում
* Մուրիլու Բենիսիու
* Նեուզա Բորժես
* Ումբերտո Մարտինս
* Մարա Մանզան
* Վերա Ֆիշեր
* Վիվիան Վիկտորետ
* Քրիստիանե Տորլոնի
* Նիվեա Մարիա
* Կլեո Պիրեշ
* Ռեժինալդու Ֆարիա
* Դանիելա Էսկոբար
* Մարսելո Նովայիս
* Տոտիա Միրելես
* Ժանդիրա Մանտինի
* Էլիանե Ժիարդինի
* Ռաուլ Գազոլլա

## Արտաքին հղումներ
* Blog de Telenovelas Brasileiras
* Video Blog de la novela "América" en español
* Telenovela-World Bi-lingual Forum 

Կատեգորիա:Բրազիլական հեռուստասերիալներ
Կենտրոնական գրադարան (ՄԱԻՀ)

**Մեքսիկայի ազգային ինքնավար համալսարանի կենտրոնական գրադարան**, (), Մեքսիկայի ազգային ինքնավար համալսարանի գլխավոր համալսարանական տարածքի կենտրոնական գրադարանը, որն ունի Մեքսիկայի ամենամեծ հավաքածուներից մեկը։ 2007 թվականին այն ՅՈՒՆԵՍԿՕ-ի կողմից ճանաչվել է համաշխարհային ժառանգության արժեք։

## Պատմություն
Գրադարանը բացվել է 1956 թվականի ապրիլի 5-ին, Մեխիկոյի կենտրոնից տեղափոխվելուց հետո։ Գրադարանի շենքի արտաքին տեսքը զարդարում են Խուան Օ՛Գորմանի ստեղծած որմնանկարները։

Գրադարանի հավաքածուն կազմում է շուրջ 400000 գիրք։

Գրադարանում գործում է փոխառության, առցանց որոնման և թվային նյութերը բեռնելու համակարգը, որը հասանելի է համալսարանի բոլոր ուսանողների և դասախոսական կազմի համար։

## Որմնանկարներ
Որմնանկարներ ստեղծելու գաղափարը պատկանում է Խուան Օ՛Գորմանին, ով այդ մասին իրազեկում է համալսարանական տարածքի մենեջեր Կառլոս Լազոյին։ Լազոն հավանություն էտալիս նախագծին, քանի որ հազարավոր գունային սալիկներից նման մասշտաբների որմնանկարներ չէին եղել։

Գունային համադրություններով սալիկներ բերվեցին երկրի տարբեր կողմերից։

* Հյուսիսային պատ՝ «Նախաիսպանական անցյալ»
Այս որմնանկարում պատկերված է մեքսիկական մշակույթի հնամենի անցյալը, ներկայացվում է Մեխիկո քաղաքը ի սկզբանե։ Այստեղ պատկերված է գետ, որը ներառում է քաղաքի կենտրոնը և եզրերին սիմվոլներ են, որոնք խորհրդանշում են շրջակա համայնքներն ու տարածքները։

Կենտրոնի Տենոչտիտլան պատկերը ներկայացնում է Մեխիկո քաղաքի հիմնադրման լեգենդը, համաձայն որի տեղացիները կարծում են գտել են իրենց քաղաքն այն վայրում, որտեղ նրանք գտնում են կակտուսի վրա կանգնած և օձին ուտող արծվին։

* Հարավային պատ՝ «Գաղութային անցյալ»
* Արևելյան պատ՝ «Ժամանակակից աշխարհ»
* Արևմտյան պատ՝ «Համալսարանը և ժամանակակից Մեքսիկան»

## Տես նաև
* ՄԱԻՀ-Մեքսիկայի ազգային ինքնավար համալսարան
* Ժամանակակից արվեստի համալսարանական թանգարան (ՄԱԻՀ)

## Գրականություն
* “Representación histórica de la cultura”. Biblioteca Central, DGB, 2004
* Prior, Jorge. "Juan O'Gorman y la Biblioteca" , “Campus central de Ciudad Universitaria (UNAM) es Patrimonio Mundial”, Producciones Volcán y TEVEUNAM, 2005
* Fernández de Zamora, Rosa María. "La historia de las bibliotecas en México, un tema olvidado". Gaceta UNAM, no. 4236, 2010
* "Biblioteca Central, 45 años al servicio de la comunidad". Biblioteca Universitaria, enero/junio, volumen 4, número 01

## Պատկերասրահ

Universidad Nacional Autónoma de México, 1.JPG
Biblioteca Central de la UNAM - 6.jpg
Biblioteca Central de la UNAM .jpg
Biblioteca Central de la UNAM, ArmAg (5).JPG
Biblioteca Central de la UNAM, ArmAg (3).JPG


## Ծանոթագրություններ

## Արտաքին հղումներ
* Պաշտոնական կայքը  

Կատեգորիա:Ազգային գրադարաններ
Կատեգորիա:Համալսարանական գրադարաններ
Կատեգորիա:Մեքսիկայի գրադարաններ
Կատեգորիա:Մեքսիկայի շենքեր և կառույցներ
Էրեբունու փողոց (Երևան)

**Էրեբունու փողոց**, փողոց Երևանի Էրեբունի վարչական շրջանում։ Քաղաքային նշանակության փողոց է։

## Տվյալներ
Սկսվում է Արցախի պողոտայի և Երկաթուղայինների 9-րդ փողոցի հանգույցից, ձգվում հարավարևելյան ուղղությամբ և հասնում Էրեբունու հրապարակ` «Էրեբունի» պատմահնագիտական արգելոց-թանգարանի մոտ։

Խորհրդային տարիներին նախկինում կոչվել է Նոր Արեշի 13-րդ փողոց, այնուհետև 1968 թվականին՝ Երևանի հիմնադրման 2750-րդ ամյակին Էրեբունի ամրոցի անունով ստացել է ներկայիս անվանումը։

## Հատվող փողոցներ

* Նոր Արեշի 11-րդ փողոց
* Նոր Արեշի 4-րդ փողոց
* Մուրացանի փողոց
* Նոր Արեշի 8-րդ փողոց
* Աթոյան փողոց
* Ազատամարտիկների փողոց
* Նոր Արեշի 22-րդ փողոց
* Նոր Արեշի 24-րդ փողոց
* Սոֆիայի փողոց
* Նոր Արեշի 28-րդ փողոց
* Նոր Արեշի 30-րդ փողոց
* Նոր Արեշի 34-րդ փողոց
* Նոր Արեշի 36-րդ փողոց
* Նոր Արեշի 38-րդ փողոց
* Նոր Արեշի 33-րդ փողոց
* Նոր Արեշի 50-րդ փողոց
* Նուբարաշենի փողոց
* Այվազովսկու փողոց
* Դաշտենցի փողոց

## Նշանակալի օբյեկտներ
* «Էրեբունի» պատմահնագիտական արգելոց-թանգարանի
* «Էրեբունի» տարածքի զինվորական կոմիսարիատ
* Նիկոլայ Գոգոլի անվան №35 հիմնական դպրոց

## Պատկերասրահ

Erebuni District, Yerevan (1).jpg|Տեսարան Էրեբունի պատմահնագիտական արգելոց-թանգարանից
Erevan - Vue générale 02.JPG|Դեպի Էրեբունի պատմահնագիտական արգելոց-թանգարան տանող աստիճաններ
Erevan - Vue générale 01.JPG|Էրեբունի վարչական շրջանի համայնապատկեր


## Տես նաև
* Երևանի փողոցների ցանկ
* Երևանի վարչական բաժանում

## Ծանոթագրություններ

## Աղբյուրներ
* Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
* 

Կատեգորիա:Երևանի փողոցներ
Քրիստիանե Տոռլոնի

**Քրիստինա դուս Սանտուս Մարիա Տոռլոնի** (, ), բրազիլացի կինոյի և թատրոնի դերասանուհի։

Ծնվել է Սան Պաուլո քաղաքում իսպանացու և իտալացու դուստր, նրա ծնողները հայտնի դերասաններ են։ 1970 թվականին Քրիստինե Տորլոնին ամուսնանում է ռեժիսոր Դենիս Կարվալոյի հետ, 9 տարվա կարճ ամուսնությունից նա ունենում է երկվորյակներ։ 1991 թվականին Քրիստենեն իր երկու երեխաների հետ ավտովթարի է ենթարկվում, որից հետո 4 տարով նա տեղափոխվում է Պորտուգալիա՝ հանգստի։ Նրա հայտնի սերիալներն են Հնդկաստանի ճանապարհներ (հեռուստասերիալ), Բաբելոնի աշտարակը (սերիալ) և Գեղեցկության գինը։

## Ծանոթագրություններ

## Արտաքին հղումներ
* 
* Кристиане Торлони на Бразилиаде 
* Кристиане Торлони играет современного и человечного персонажа
* 
* 

Կատեգորիա:Բրազիլացի դերասանուհիներ
Կատեգորիա:Բրազիլացի մոդելներ
Կատեգորիա:Թատրոնի դերասաններ
Բաբելոնի աշտարակը (սերիալ)

**Բաբելոնի աշտարակը** (), բրազիլական հեռուստասերիալ արտադրված Ռեդե Գլոբոյի կողմից, հեռարձակվել է 1998 թվականից։ 

Հիմնականում սցենարը վերաբերվում է հին կտակարանի Բաբելոնի պատմությանը. մարդիկ ապրում են մի վայրում, որտեղ պատժվում են իրենց հպարտության և միմյանց չհասկանալու համար։ 1998 թվականին սերիալն անրադարձավ միասեռակնությանը, ընտանեկան բռնությանը և թմրամոլությանը։ Հեռուստասերիալում հայտնի դերասանուհի Քրիստիանե Տորլոնին մարմնովորեց լեսբուհու դեր, իսկ երիտասարդ դերասանուհի Ադրիանա Էստևեսը փայլեց իր դերասանական խաղով։ Հեռուստասերիալը 2000 թվականին ցուցադրվեց Հայաստանի ազգային հեռուստատեսությամբ։

## Դերերում
* Թոնի Ռամոս
* Լետիսիա Սաբատելլա
* Վիվիան Վիկտորետ
* Ժուկա դե Օլիվեյրա
* Ստենիո Գարսիա
* Կլաուդիա Ռայա
* Ադրիանա Էստևես
* Քրիստիանե Տորլոնի

Կատեգորիա:Բրազիլական հեռուստասերիալներ
Ռիչարդ Թաշջյան

**Ռիչարդ Թաշջյան** (, ), ամերիկահայ նկարիչ։

## Կենսագրություն
Ռիչարդ Թաշջյանը ծնվել է 1926 թվականին, ԱՄՆ Մասաչուսեթս նահանգի Չելսի քաղաքում։ 1944-1948 թվականներին՝ Երկրորդ համաշխարհային պատերազմի տարիներին ծառայել է ԱՄՆ ռազմածովային պահեստազորում, եղել է լուսանկարիչ։ 1950 թվականին ավարտել է Բեստոնի գեղարվեստի թանգարանային դպրոցը։ Սովորել է Մասաչուսեթս նահանգի Քեմբրիջ քաղաքի վիզուալ դիզայն ճարտարապետական դպրոցում՝ պրոֆեսոր Գեորգի Կեպեսի մոտ։ Բոստոնի տարբեր գովազդային գործակալություններում զբաղեցրել է կոմերցիոն նկարչի, արվեստի պատասխանատուի պաշտոնները։ Երկար տարիներ Ուոթերթաունում գործել է նրա արվեստանոց-պատկերասրահը։

Ցուցահանդեսներ է ունեցել Մասաչուսեթսում, Ուոթերթաունի Ամերիկայի հայկական թանգարանում, Նյու Յորքում, Նյու Մեքսիկոյում, Երևանում։

Հայաստան կատարած այցելությունների ժամանակ հանդիպել է Հակոբ Հակոբյանին, Ժանսեմին, Գառզուին, Մինաս Ավետիսյանին։

## Մրցանակներ
* Քարի և գործվածքի Բոստոնյան արվեստի փառատոնի մրցանակ, Բեստոբ, Մասաչուսեթս, 1978
* Ջրաներկի և գրաֆիկական աշխատանքների առաջին մրցանակ, 1979
* Հովհաննես Այվազովսկու 100-ամյա հոբելյանի այցելու նկարիչ պատվավոր մեդալ, 1990, հուլիսի 22, Թեոդոսիա, Ղրիմ, Ռուսաստան

## Ծանոթագրություններ

## Արտաքին հղումներ
*Richard Tashjian

Կատեգորիա:1926 ծնունդներ
Կատեգորիա:Ամերիկահայ նկարիչներ
Կատեգորիա:Ամերիկացի լուսանկարիչներ
Կատեգորիա:Ամերիկացի նկարիչներ
Պիրեյոս

**Պիրեյոս** (, ՄՀԱ։ [piɾɛˈas]), *Պիրեաս*; , *Պիրեաֆս*), քաղաք և նավահանգիստ Հունաստանում` Եգեյան ծովում, Ատտիկեի պերիֆերիայի վարչական կենտրոնը։

Պիրեյոսը գտնվում է Աթենքի քաղաքային տարածքում` Հունաստանի մայրաքաղաք Աթենքից 12 կմ հեռավորության վրա։ Քաղաքը գտնվում է Սարոնիկոս ծոցի ափին։ Ըստ 2011 թվականի մարդահամարի տվյալների, քաղաքի բնակչությունը կազմում է 163.688: Այս ցուցանիշով Պիրեյոսը համարվում է չորրորդ ամենաբնակեցված բնակավայրը Հունաստանում։

Պիրեյոսը ունի հին և հարուստ պատմություն, որի մասին վկայում են Հելլենիստական դարաշրջանից պահպանված հնագիտական իրերը և աշխատանքային գործիքները։ Որպես Հին Հունաստանի քաղաք, այն հայտնի դարձավ 5-րդ դարում և այն բանից հետո, երբ քաղաքում ստեղծվեց նավահանգստային նախատիպ։ Կարճ ժամանակահատվածում Պիրեյոսը դարձավ ամբողջ Դասական Հունաստանի տարանցիկ առևտրի գլխավոր կենտրոնը։

Սակայն ժամանակի ընթացքում Պիրեյոսի հեղինակությունը նվազեց, այն բանից հետո երբ 4-րդ դարում Հունաստանի մայրաքաղաք հռչակվեց Աթենքը։ Ժամանակակից աշխարհում Պիրեյոսը նշանավոր քաղաք է Հարավային Եվրոպայում և համարվում է Աթենքի անբաժանելի մասը։ Այն համարվում է Հունաստանի ամենամեծ նավահանգիստը և երկրի առևտրա-արդյունաբերական գլխավոր կենտրոններից մեկը։

Պիրեյոսը կարևոր նշանակություն ունի աշխարհում։ Այն համարվում է ամենավարկանշային և ամենաուղատար նավահանգիստը ամբողջ Եվրոպայում և երկրորդը աշխարհում։ Ամեն տարի Պիրեյոսը ընդունում է 20 միլիոն ուղևոր։

## Պատմություն
### Հին և Միջին դարեր
Պիրեյոս քաղաքի տարածքը բնակեցված է եղել դեռևս մ.թ.ա. 26-րդ դարից։ Նախապատմական ժամանակաշրջանում Պիրեյոսը եղել է քարքարոտ կղզի, որը եղել է Մունիչի բլրի վրա։ Դիրքը բավականին ցածրադիր է։ Տարբեր ժամանակահատվածներում Պիրեյոսը եղել է համապատասխանաբար Հին Հունաստանի, Հռոմեական Կայսրության, Բյուզանդիայի, Օսմանյան Թուրքիայի, Իտալիայի և Հունաստանի Հանրապետության տարածքը, դա է պատճառը որ նա համարվում է տարբեր ազգերի հետևորդը։ Նավահանգիստը Հին ժամանակներում կարևոր նշանակություն է ունեցել Հին Հունաստանի համար։ Նա պահպանել է Հին Հունաստանի արտաքին հարաբերությունները տարբեր երկրների հետ։ Հին ժամանակներում Պիրեյոսը կատարել է ծովային փոխադրումներ Կիպրոսի, Պարսկաստանի, Մեծ Հայքի և Հռոմեական Կայսրության հետ։

6-րդ դարում Պիրեյոսը բռնեց զարգացման ուղին։ Մ.թ.ա. 511 թվականին ձևավորվեց քաղաքի սահմանագիծը և այն համարվեց Աթենք պոլիսի կարևորագույն կենտրոններից մեկը։

## Ծանոթագրություններ

Կատեգորիա:Բյուզանդիայի քաղաքներ
Կատեգորիա:Հին Հունաստանի աշխարհագրություն
Կատեգորիա:Հին հունական դիցաբանության աշխարհագրություն
Կատեգորիա:Հունաստանի Միջերկրական ծովի նավահանգստային քաղաքներ
Կատեգորիա:Հունաստանի քաղաքներ
Boom Clap

«**Boom Clap**», բրիտանացի երգչուհի Չարլի ԷքսՍիԷքսի երգը։ Այն թողարկվել է 2014 թվականի հունիսի 15-ին՝ որպես նրա «Sucker» կոչվող երկրորդ ստուդիական ալբոմի առաջին սինգլ։ Այն գրվել է Չարլի ԷքսՍիԷքսի, Ֆրեդրիկ Բերգերի, Պատրիկ Բերգերի և Ստեֆան Գրանսլանդի կողմից։ Երգը «Մեղավոր են աստղերը» ֆիլմի սաունդթրեքն է։

Երգը Մեծ Բրիտանիայի սինգլների հիթ-շքերթում զբաղեցրել է վեցերորդ, իսկ Միացյալ Նահանգների Billboard Hot 100 հիթ-շքերթում՝ ութերորդ հորիզոնականը։

## Տեսահոլովակ
Երգի տեսահոլովակը, որի ռեժիսորն է Սինգ Ջեյ Լին, նկարահանվել է Նիդերլանդների մայրաքաղաք Ամստերդամում և ներկայացվել է 2014 թվականի հունիսի 2-ին (մինչև սինգլի թողարկվելը)։

## Երգացանկ
*; Թվային ներբեռնում
# «Boom Clap» (օրիգինալ տարբերակ) – 2:49

*; Թվային ներբեռնում - Ռեմիքսների մինի ալբոմ
# «Boom Clap» (Aeroplane Remix) - 5:14
# «Boom Clap» (ASTR Remix) - 3:19
# «Boom Clap» (Surkin Remix) - 3:40
# «Boom Clap» (Elk Road Remix) - 3:40
# «Boom Clap» (Cahill Remix) - 5:28

*; CD սինգլ
# «Boom Clap» (օրիգինալ տարբերակ) - 2:50
# «Boom Clap» (Aeroplane Remix) - 5:15

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

!scope="col" colspan="3"| Streaming
|-

## Թողարկման պատմություն

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Երգի տեքստը MetroLyrics կայքում

Կատեգորիա:2014 երգեր
Կատեգորիա:2014 սինգլներ
Կատեգորիա:Չարլի ԷքսՍիԷքսի երգեր
Չեստոխովա

**Չեստոխովա** ( ), հանդիպում է նաև որպես Չենստոխով, Չենստոխաու (գերմանական տարբերակ), քաղաք Լեհաստանի հարավում՝ Սիլեզյան նահանգում՝ Վարտա գետի մոտ։ Լեհաստանի հոգևոր մայրաքաղան է և գլխավոր ուխտատեղին։ 2004 թվականի տվյալներով՝ բնակչությունը կազմում է 248,032 մարդ։

Չեստոխովան լեհերենից թարգմանվում է որպես «հաճախ թաքնվող»։

## Տեսարժան վայրեր
Քաղաքը հայտնի է աստվածածնի սրբապատկերով, որ պահպանվում է 1382 թվականից Յասնայա Գորա վանքում։ Այդ վանքի պաշտպանությունը 17-րդ դարի լեհ-շվեդական ընդհարումների ընթացքում նկարագրվում է Հենրիկ Սենկևիչի «Ջրհեղեղը» վեպում։

### Թանգարաններ
* Չեստոխովի քաղաքապետարան
* Գեղանկարչության և քանդակագործության պատկերասրահ
* Պոեզիայի տուն
* Երկաթե ճանապարհների պատմության թանգարան
* Երկաթի հանքաքարի թանգարան, որ միակն է Լեհաստանում
* Ազգագրական սրահ
* Աստղադիտարան

image:Czestochowska.jpg|Աստվածածնի պատկերը
image:JASNAGÓRA2.JPG|Յասնայա Գորա վանքի դարպասները
image:IV Liceum Ogólnokształcące im Henryka Sienkiewicza w Częstochowie.jpg|Հենրիկ Սենկևիչի հուշարձանը
image:Ratusz w Częstochowie nocą.jpg|Քաղաքապետարանը, որն այժմ հանդիսանում է թանգարան
image:DOM KSIĘCIA 06.jpg|մեծ իշխանի տունը
image:Częstochowa NMP-Kościuszki kamienica 19.08.09 p.jpg|Վաճառականների տունը
image:Częstochowa-al NMP dom Frankego.jpg
image:CzewaBankSlaskiIIAleja.JPG|Ռուսական Կայսրության նախկին պետական բանկը
image:CerkiewPrawosławnaCzestochowie.jpg
image:SwJakubCZ-WA1.JPG|Սուրբ Կիրիլի և Մեֆոդիայի եկեղեցին
image:Częstochowa Katedra front 2.jpg|սուրբ ընտանիքի բազիլիկը


## Պատմություն
Չեստոխովայի մասին առաջին հիշատակումները հայտնվել են 1220 թվականին, սակայն այն քաղաք է դարձել 14-րդ դարում (1370-ից 1377 թվականների ընթացքում), իսկ 1826 թվականին միացվել են Չենստոխովա և Չենստոխովկա քաղաքները։

1793 թվականին՝ Պրուսիայի երկրորդ բաժանումից հետո քաղաքը հանդիսանում էր Վարշավայի դքսություն վարչական շրջանի կենտրոնը։

1939 թվականին քաղաքը գտնվել է Գերմանիայի սահմանի մոտ և գրավվել է սեպտեմբերի 2-3-ի ընթացքում։ 1942 թվականի ապրիլին ազգայնամոլները Չեստոխովայում ստեղծեցին հրեական գետտո, որի բյակիչների թիվը հասնում էր 48,000-ի։

1945 թվականի հունվարի 16-17-ը քաղաքը հանկարծակիորեն ազատվեց խորհրդային բանակի տանկային հարվածի արդյունքում։

1945 թվականից հետո Չեստոխովան կրկին անցավ Կելցեյան նահանգի կազմի մեջ։ 1975-1998 թվականներին Չեստոխովան եղել է Չենստոխովայի նահանգի կենտրոնը։

1000px|կենտրոն|մինի|Քաղաքի համայնապատկերը

## Վարչական բաժանում
մինի
Չեստոխովա և Չենստոխովկա քաղաքները միացել են 1826 թվականներին։ Ավելի ուշ ծաղկում ապրող այս քաղաքը ընդլայնվել է հարևան քաղաքների և գյուղերի հետ միավորման արդյունքում։ Այժմ Չեստոխովան ընդգրկում է քաղաքային 20 թաղամասեր։

## Մշակույթ, գիտություն, կրթություն
Քաղաքում կան
* Ադամ Մացկևիչի անվան թատրոն
* Բրոնիսլավ Գուբերմանի անվան ֆիլհարմոնիա
* Արվեստի միջին և բարձր դպրոցներ
* Չեստոխովի պոլիտեխնիկական համալսարան
* Յան Դլուգաշի անվան ակադեմիա

## Քույր քաղաքներ

## Ծանոթագրություններ

## Արտաքին հղումներ
* Քաղաքի պաշտոնական կայքը (ռուսերեն) 

Կատեգորիա:Լեհաստանի քաղաքներ
Կատեգորիա:Սրբազան քաղաքներ
Ավգուստին (հրաբուխ)

**Ավգուստին,** () գործող հրաբուխ Ամերիկայի Միացյալ Նահանգների Ալյասկա թերակղզում՝ Կորդիլերների լեռնային համակարգում։ Ըստ հավաստի աղբյուրների, այս հրաբուխը ձևավորվել է մոտ 40,000 տարի առաջ, իսկ լեռան բացարձակ բարձրությունը կազմում է 1252 մետր։

Ավգուստին հրաբուխի վերջին ժայթքումը գրանցվել է 2006 թվականին։ 1945 թվականին հրաբուխը գրանցել է իր ամենահզոր ժայթքումը, որը նմանեցվել է պայթյունի։ 15 տարի անց այդ ժամթքման հետևանքով առաջացել է հրաբխի գմբեթը։ 1993 թվականին ևս մեկ անգամ հրաբուխը ժայթքել է։ 2004 թվականին լավայի կուտակման հետևանքով կղզում առաջացել է հրաբխային ծագմամբ տարածքներ և կղզու տարածքը երկու անգամ մեծացել է։

## Ծանոթագրություններ

Կատեգորիա:ԱՄՆ-ի հրաբուխներ
Կատեգորիա:ԱՄՆ-ի ստրատոհրաբուխներ
Կատեգորիա:Ակտիվ հրաբուխներ
Կատեգորիա:Հրաբուխներ այբբենական կարգով
Ազատ գոտի (ֆիլմ)

**«Ազատ գոտի»** (), 2005 թվականին ռեժիսոր Ամոս Գիտայի նկարահանած ֆիլմը։

Ֆիլմի պրեմիերան կայացել է 2005 թվականին՝ Կաննի կինոփառատոնում։ 2014 թվականին ներկայացվել է «Ոսկե ծիրան» միջազգային կինոփառատոնի «Հետահայաց ցուցադրություններ» ծրագրում։

## Սյուժե
Երուսաղեմում մի քանի ամիս բնակվող ամերիկուհի Ռեբեկան խզում է հարաբերությունները իր իսրայելցի փեսացուի՝ Ջուլիոյի հետ։ Հուզված վիճակում տաքսի նստելով՝ նա վարորդին խնդրում է իրեն հեռու տանել իր բաժանման վայրից։ Հաննան, տաքսու վարորդը, ով ճանապարհ է ընկել Հորդանան՝ ազատ գոտի, նրան թույլ է տալիս, որ իրեն ուղեկցի հանդիպելու «Ամերիկացուն»` ամուսնու պաղեստինցի գործընկերոջը։ Տեղ հասնելով` նրանք հասկանում են, որ «Ամերիկացին» այնտեղ չէ, իսկ պաղեստինցի մի կին՝ Լեյլան, Հաննայի հետ վիճաբանությունից հետո, համաձայնում է նրանց տանել օազիզ, որտեղ ապրում է «Ամերիկացին»։

## Դերեր
* Ռեբեկա՝ Նատալի Փորտման
* Հաննա՝ Հաննա Լասլո
* Լեյլա՝ Հիամ Աբաս
* Տիկին Բրեյթբերգ՝ Կարմեն Մաուրա
* Սամիր ակա «Ամերիկացին»` Մաքրամ Խուրի
* Ջուլիո` Ակի Ավնի
* Սահմանապահ՝ Լիրոն Լևո

## Մրցանակներ
* Լավագույն դերասանուհի (Հաննա Լասլո), Կաննի միջազգային կինոփառատոն, Ֆրանսիա, 2005

## Ծանոթագրություններ

## Արտաքին հղումներ
* ''Free Zone'' – Amos Gitai  official site (interview with director)
* 
* Compilation of reviews on *Free Zone* site
* ''Free Zone'' images  on NataliePortman.com fansite

Կատեգորիա:2000-ականների անգլերեն ֆիլմեր
Կատեգորիա:2005 դրամա ֆիլմեր
Կատեգորիա:2005 ֆիլմեր
Կատեգորիա:Ամոս Գիտայի ֆիլմեր
Կատեգորիա:Անգլերեն ֆրանսիական ֆիլմեր
Կատեգորիա:Արաբերեն ֆիլմեր
Կատեգորիա:Բելգիական դրամա ֆիլմեր
Կատեգորիա:Եբրայերեն ֆիլմեր
Կատեգորիա:Իսպանական դրամա ֆիլմեր
Կատեգորիա:Իսպաներեն ֆիլմեր
Կատեգորիա:Իսրայելական դրամա ֆիլմեր
Կատեգորիա:Ֆրանսիական դրամա ֆիլմեր
Կենտրոնական Էկվատորիա

**Կենտրոնական Էկվատորիա** (), նահանգ Հարավային Սուդանի հարավում։ Նահանգի տարածքը կազմում է 43,033 կմ²։ Այն համարվում է նաև Հարավային Սուդանի ամենափոքր նահանգը։

Կենտրոնական Էկվատորիա նահանգի տարածքով է անցնում Աֆրիկայի նշանավոր գետերից Սպիտակ Նեղոսը։ Իր անվանումը ստացել է 2005 թվականի ապրիլի 1-ին Հարավային Սուդանի կառավարության կողմից։ Այս նահանգը Սուդանի կազմից անկախացել է 2011 թվականի հուլիսի 9-ն է։ Վարչական կենտրոնը համարվում է Հարավային Սուդանի մայրաքաղաք Ջուբան։

## Ծանոթագրություններ

## Արտաքին հղումներ
* Հարավային Սուդանի ինտերնետային ռադիո 
* Հարավային Սուդանի վարչական նահանգներ Կենտրոնական Էկվատորիա 

Կատեգորիա:Հարավային Սուդանի վարչական բաժանում
Մեղքի գույնը

**Մեղքի գույնը** (), Ռեդե Գլոբոյի կողմից արտադրված հեռուստասերիալ։ Հեռարձակվել է 2004 թվականի հունվարի 26-ից մինչև օգոստոսի 27-ը, հեռուստասերիալի սցենարիստը Ժուաո Էմանուել Կարնեյրոն է։ Հեռուստասերիալը Հայաստանում ցուցադրվել է Արմենիա հեռուստաընկերությամբ։ Հեռուստասերիալի սցենարիստը հայտնի է Բրազիլիայի պողոտա սերիալով։

## Սյուժե
1970-ականերին գործարար Ալսոնսո Լամբերտինին ունի մի սպասուհի իր տանը, որը նրանից հղիանում է, սակայն Ալֆոնսոն սիրում է իր փխրուն կնոջը և չի ցանկանում ցավեցնել նրան։ 30 տարի անց Ալֆոնսոն ունենում է մի որդի, որը դառնում է հայտնի բուսաբան Պակոն, ով դեմ է դուրս գալիս իր հորը և դեմ է նրա այն գաղափարների ու ցանկություներին, որոնցով հայրը ցանկանում է անտառահատել ու գործարաններ կառուցել քաղաքում։ Պակոն հանդիպում է դեղավաճառ մի սևամորթ, գեղեցիկ աղջկա, որին սիրահարվում է առաջին հայացքից, սակայն նրա հայրը դեմ է տղայի սիրուն, քանի որ աղջիկը բարձր խավի անդամ չէ և սևամորթ է, այստեղ սերիալը անրադառնում է ռասայական խտրականությանը։

## Դերերում
*Ռեյնալդու Ջանեկինի
*Ջովաննա Անտոնելլի
*Արասի Բալաբանյան
*Կայո Բլատ
*Կայա Ռայմոնդ
*Կարոլինա Դիկման
*Ալինի Մորաես

## Համաշխարհային ցուցադրություն

## Արտաքին հղումներ
* Página oficial do Vale a Pena Ver de Novo 

Կատեգորիա:2004 հեռուստասերիալներ
Կատեգորիա:Բրազիլական հեռուստասերիալներ
Դավիթ Գուլազյան

**Դավիթ Իոսիֆի Գուլազյան** (), հայ դերասան։

Դերասանուհի Օլգա Գուլազյանի հորեղբորորդին։

## Կենսագրություն
Դավիթ Գուլազյանը ծնվել է Թիֆլիսում։ 1926 թվականից ղեկավարել է Երևանի բանվորական շրջիկ թատրոնը։ Հետագայում եղել է Երևանի Գաբրիել Սունդուկյանի անվան ազգային ակադեմիական թատրոնի դերասան։ 1940 թվականին նկարահանվել է «Քաջ Նազար» ֆիլմում։

## Նշումներ

## Ծանոթագրություններ

## Արտաքին հղումներ
* Давид Гулазян, kinopoisk.ru

Կատեգորիա:Թիֆլիս քաղաքում ծնվածներ
Կատեգորիա:Հայ դերասաններ
Վերգինե Թառայան

**Վերգինե Մակարի Թառայան** (), հայ քիմիկոս, քիմիական գիտությունների դոկտոր (1954), պրոֆեսոր (1956), ՀՀ ԳԱԱ թղթակից անդամ՝ 1956 թվականից։ ՀԽՍՀ գիտության վաստակավոր գործիչ (1961)։

## Կենսագրություն
Վերգինե Թառայանը ծնվել է 1905 թվականին Թիֆլիսում։ 1924-1929 թվականներին սովորել է Թիֆլիսի պետական համալսարանի մանկավարժական ֆակուլտետի քիմիա-դեղագործության բաժնում։ 1929 թվականից աշխատել է Երևանի ժողտնտխորհի կենտրոնական քիմիական լաբորատորիայում, որտեղ շուրջ երկու տարի զբաղվել է հանքանյութերի անալիզով։

1933 թվականին աշխատել է Երևանի պետական համալսարանի քիմիայի ֆակուլտետի ընդհանուր քիմիայի ամբիոնում որպես ասիստենտ, 1935-1938 թվականներին՝ ԽՍՀՄ ԳԱ հայկական մասնաճյուղում։ 1938 թվականին պաշտպանել է թեկնածուական ատենախոսություն, 1939 թվականին ստացել է դոցենտի կոչում։

1938-1942 թվականներին, 1946-1954 թվականներին և 1962-1977 թվականներին Թառայանը եղել է ԵՊՀ վերլուծական քիմիայի ամբիոնի վարիչ, 1961-1964 թվականներին՝ քիմիայի ֆակուլտետի դեկան։ 1965 թվականից ԽՍՀՄ ԳԱ վերլուծական քիմիայի գիտական խորհրդի անդամ, գիտական աստիճաններ շնորհող մասնագիտական խորհրդի նախագահ, «Հայկական սովետական հանրագիտարանի» խորհրդի անդամ։

## Գործունեություն
Թառայանը ձեռնարկել է նոր գիտական աշխատանքներ մերկուրոմիացությունների վերականգնող հատկությունների ուսումնասիրության ուղղությամբ, մշակել բազմաթիվ տարրերի և իոնների որոշման նոր եղանակներ, ստեղծել ծավալային անալիզի նոր եղանակ՝ մերկուրոռեդուկտոմետրիան։ 1967 թվականից զբաղվել է նաև հազվագյուտ տարրերի, ազնիվ մետաղների միկրոքանակների որոշման լուծահանման-լուսաչափական նոր եղանակների ուսումնասիրությամբ։ Հիշարժան են նրա հիմնային ներկանյութերի և հետերոպոլիթթուների փոխազդեցության համալիր ուսումնասիրությանը նվիրված աշխատությունները։ Հեղինակ է ավելի քան 200 աշխատության և մենագրությունների։ Նրա ղեկավարությամբ պաշտպանվել է շուրջ 30 թեկնածուական ատենախոսություն։

## Մրցանակներ, պարգևներ
* ՀԽՍՀ գիտության վաստակավոր գործիչ, 1961 թ.
* «Պատվո նշան» շքանշան

## Երկեր
* Որակական քիմիական անալիզի տեսական հիմունքները, Երևան, 1966 (համահեղինակ)։
* Խնդրագիրք անալիտիկ քիմիայի դասընթացի, Երևան, 1965 (համահեղինակ)։
* Аналитическая химия рения, Ер., 1966.
* Меркуроредуктометрия. Меркуроредуктометрия как редуктометрический метод объемного анализа, Ер., 1980.

## Ծանոթագրություններ

Կատեգորիա:ՀՀ ԳԱԱ թղթակից անդամներ
Կատեգորիա:Հայ պրոֆեսորներ
Կատեգորիա:Հայ քիմիկոսներ
Կատեգորիա:Քիմիական գիտությունների դոկտորներ
Սասունցի Դավթի արձան (այլ կիրառումներ)

Աշխարհում կանգնեցված են հայկական էպոսի հերոս Սասունցի Դավթի հետևյալ արձանները.

* Սասունցի Դավիթ (արձան, Երևան), քանդակագործ՝ Հայաստանի ժողովրդական նկարիչ Երվանդ Քոչար
* Սասունցի Դավիթ (արձան, Ֆրեզնո), քանդակագործ՝ Վարազ Սամվելյան
Արկեն

**Արկեն թանգարան** ժամանակակից արվեստի, մասնավոր շահույթ չհետապնդող, բարեգործական, պետութան կողմից լիազորված, ժամանակակից արվեստի թանգարան է։ Գտնվում է Դանիայի մայրաքաղաք՝ Կոպենհագենի մոտ։ Թանգարանը ստեղծված է Կոպենհագենի վարչական շրջանի կողմից։

## Թանգարան
Թանգարանը տեղակայված է քաղաքի արվարձանում, մոտ է Կոգե ծովածոցին, Կոպենհագենից 20 կմ հյուսիս։ Արկենը նախագծված է Դանիայի ճարտարապետ Սորեն Ռոբերտ Լունդի կողմից, իր աչքի ընկնող ճարտարապետական տեսքով։ Այն բացվել է 1996 թվականի մարտի 15-ին Դանիաի մեծության՝ թագուհի Մարգարիտայի կողմից։ Թանգարանը վերաբացվել է 2008 թվականի հունվարին, հիմնական վերականգնումից հետո, որը ներառում էր ընդլայնում, ապահովելով լրացուցիչ 50% պատկերասրահի տարածություն։

## Հավաքածու
Արկեն թանգարանում առանձնանում են Դանիական, սկանդինավյան և միջազգային նկարիչների ժամանակակից ստեղծագործություններում։ Թանգարանում կան նաև շուրջ 400 հետպատերազմյան, ժամանակակից արվեստի գործերի հավաքածու։ Դրանք ներառում են այնպիսի արվեստագետների աշխատանքներ, ինչպեսիք են՝ Հերստ Դեմենը, Էլիսսոն Օլաֆուրը, Նեշատ Շիրինը, Տիլմանս Վոլֆանգը,  դանիացի ու նորվեգացի դուետ՝ Էլմիգրինը և Դրագսետը։ Ամեն տարի Արկենը պարգևատրվում է մրցանակ՝ 100.000 դանիական կրոն ժամանակակից արվեստագետների։

Arken.jpg

## Տես նաև
* http://www.arken.dk

## Ծանոթագրություններ

Կատեգորիա:Դանիայի թանգարաններ
Կատեգորիա:Ժամանակակից արվեստի թանգարաններ
Կատեգորիա:1996 հիմնադրված թանգարաններ
Կատեգորիա:Կոպենհագեն
Կատեգորիա:1996 հիմնադրումներ Դանիայում
Ջորդան Սմիթ (երգիչ)

**Ջորդան Մաքենզի Սմիթ** (, ծնվ.՝ նոյեմբերի 4, 1993 թ., Ուիտլի շրջան, Կենտուկի), ամերիկացի երգիչ։ 2015 թվականի դեկտեմբերին հաղթել է ABC հեռուստաալիքի «The Voice» երաժշտական շոուի իններորդ եթերաշրջանը, որտեղ եղել է Ադամ Լևինի թիմից։ Նրա կատարումներից մի քանիսը, որոնք հայտնի երգերի իր քավեր տարբերակներն են, զբաղեցրել են հորիզոնականներ ամերիկյան Billboard Hot 100 հիթ շքերթում։

## Ծանոթագրություններ

## Արտաքին հղումներ
* Ջորդան Սմիթի էջը The Voice-ի կայքում

Կատեգորիա:1993 ծնունդներ
Կատեգորիա:21-րդ դարի ամերիկացի երգիչներ
Կատեգորիա:21-րդ դարի ամերիկացի տղամարդ գրողներ
Կատեգորիա:Նոյեմբերի 4 ծնունդներ
Բերբերներ

մինի|Բերբերների ազգային դրոշը

**Բերբերներ** (ինքնանվանումը՝ ամազիգ), ժողովուրդների խումբ, ովքեր բնակվում են հիմնականում Հյուսիսային Աֆրիկայի երկրներում (Մարոկո, Ալժիր, Թունիս, Սուդան և այլն)։ Խոսում են բերբերական լեզվի բարբառներով։

Բերբերների նախնիներն առաջին անգամ հիշատակվում են մ.թ.ա. 4-րդ հազարամյակի եգիպտական արձանագրություններում՝ տեխենու անվամբ։ Բերբերների անվանումը ծագել է Հյուսիսային Աֆրիկան Արաբական խալիֆայության կողմից նվաճելուց (7-8-րդ դարեր) հետո և գործածվել «ոչ արաբ», «անհավատարիմ» իմաստներով։ Արաբական նվաճումներից հետո բերբերների զգալի մասն ընդունեց արաբների սովորույթները, մշակույթը, լեզուն և կրոնը (իսլամ)։

Բերբերական ցեղախմբերից են ամացիրգները, շիլպուները, կաբիլները, շույյաները և Սահարայի բերբերական այլ ցեղերը։ Բերբերական ծագում ունեն Լիբիական պետական և ռազմական գործիչ Մուամմար ալ-Կադդաֆին, ֆրանսիական ֆուտբոլիստ Զինեդին Զիդանը, ֆրանսիական դերասանուհի Իզաբել Աջանին, շվեդական երգչուհի Լորինը, ֆրանսիական դերասան Սամի Նասերին և այլք։

Կատեգորիա:Էթնիկ խմբեր
Կատեգորիա:Աֆրիկայի ազգեր
Կատեգորիա:Մավրեր
Կատեգորիա:Մաղրիբ
Նատալի Գալստյան

**Նատալի Արեգի Գալստյան** (), հայ դիրիժոր։ ԳՈՀԱՐ սիմֆոնիկ նվագախմբի և երգչախմբի գլխավոր դիրիժոր (2015)։

## Կենսագրություն
Նատալի Գալստյանը նախնական երաժշտական կրթությունն ստացել է Երևանի Ավետ Գաբրիելյանի անվան երաժշտական դպրոցի դաշնամուրի դասարանում։ Այնուհետև ուսումը շարունակել է Երևանի Ռոմանոս Մելիքյանի անվան երաժշտական ուսումնարանում, որն ավարտել է երաժշտագետ-տեսաբանի մասնագիտությամբ։ 1999 թվականին ավարտել է Երևանի Կոմիտասի անվան պետական կոնսերվատորիայի խմբավարական բաժինը (պրոֆեսոր` Ռաֆայել Մանգասարյանի, Ս. Հովհաննիսյանի դասարան)։ Որպես դիպլոմային աշխատանք ներկայացրել է հայկական ժողովրդական երգերի սեփական մշակումները`«Հովվական», «Արծաթ ջուրը»։ 2001 թվականին ավարտել է ասպիրանտուրան (ղեկավար՝ պրոֆեսոր՝ Դ. Ղազարյան), նշանակվել է Հայաստանի երաժշտական ընկերության Արամ Տեր-Հովհաննիսյանի անվան երգչախմբի գլխավոր խմբավար (գեղարվեստական ղեկավար, պրոֆեսոր՝ Դ. Զալյան)։ 2007 թվականին ավարտել է Կոմիտասի անվան պետական կոնսերվատորիայի օպերային-սիմֆոնիկ դիրիժորության բաժինը (պրոֆեսոր՝ Արամ Ղարաբեկյանի դասարան)։ 2008 թվականին որպես դիրիժոր ելույթ է ունեցել Հայաստանի պետական կամերային նվագախմբի հետ։ Հայաստանի երաժշտական ընկերության կողմից արժանացել է պատվոգրի՝ ազգային երաժշտարվեստին բերած ծառայությունների համար։ 2009-2011 թվականներին դասավանդել է Երևանի Կոմիտասի անվան պետական կոնսերվատորիայի օպերային պատրաստման ամբիոնում։ 2009 թվականի ապրիլին հիմնադրել է «DOMINATUS» vox նվագախումբը, որի գեղարվեստական ղեկավար և գլխավոր դիրիժորն է եղել։

Բազմաթիվ համերգներով հանդես գալով Մոսկվայում, Երևանում և այլ քաղաքներում ներկայացրել է հատուկ «DOMINATUS»-ի կազմի համար արված սեփական գործիքավորումները (երգող գործիքներ, նվագող ձայներ)։ Հիմնել է նաև «ARCUS - CANTUS» մանկական նվագախումբ-երգչախումբը։ 2012 թվականից աշխատել է ԳՈՀԱՐ սիմֆոնիկ նվագախմբում և երգչախմբում, որպես դիրիժորի օգնական (գեղարվեստական ղեկավար, գլխավոր դիրիժոր՝ Սեպուհ Աբգարյան)։ 2015 թվականին նշանակվել է ԳՈՀԱՐ սիմֆոնիկ նվագախմբի և երգչախմբի գլխավոր դիրիժոր։

## Ծանոթագրություններ

## Արտաքին հղումներ
* Conductor Natalie Galstyan - Dominatus Vox Orchestra - Astor Piazzolla Fuga y Misterio
* Conductor Natalie Galstyan - Dominatus Vox Orchestra - G F Handel Chaconne in B dur

Կատեգորիա:Երևանի Կոմիտասի անվան պետական կոնսերվատորիայի շրջանավարտներ
Կատեգորիա:Հայ դիրիժորներ
Թուլիպ Ջոշի

**Թուլիպ Ջոշի** (հինդի तुलिप जोशी, ), հնդկական կինոդերասանուհի։ Նկարահանվում է հինդի, մալայալամ և տելուգու լեզուներով ֆիլմերում։

## Կենսագրություն
Ծնվել է Մումբայում, հայրը Գուջարաթից է, մայրը՝ ազգությամբ հայ, ծնունդով Լիբանանից։ Զբաղվել է թեթև աթլետիկայով։ Ունի երկու քույր։ Սովորել է Մումբայի Jamnabai Narsee School մասնավոր դպրոցում, իսկ հետո ավարտել է Vivek College քոլեջը, որտեղ ստացել է սննդամթերքի և քիմիայի գիտական մասնագետի կրթություն։ 2000 թվականին մասնակցել է Հնդկաստանի գեղեցկության մրցույթին, որտեղ նրան նկատել են գովազդային շատ գործակալներ, որից հետո հայտնվել է այնպիսի բրենդների գովազդային հոլովակներում, ինչպիսիք են Ponds, Pepsi, BPL, Smirnoff և այլն։ Որպես հարգանքի տուրք, նկարահանվել է պակիստանցի երգիչ Նուսրաթ Ֆաթեհ Ալի Խանին նվիրված տեսաֆիլմում։

Կինոնկարահանման հրապարակում հայտնվել է պատահականորեն։ Լինելով ռեժիսոր Յաշ Չոպրայի որդու` Ադիտյա Չոպրայի հարսնացուի ընկերուհին, ներկա է գտնվել նրանց հարսանիքին, որտեղ էլ նրան նկատելով հրավիրել են լսումների։ Հինդի լեզվին լավ չտիրապետելու պատճառով անցել է համապատասխան դասընթացներ։ Կինոդեբյուտը կայացել է 2002 թվականին, Յաշ Չոպրայի «Իմ սիրելիի հարսանիքը» ֆիլմում։ Այդ ֆիլմում նկարահանվելու համար, կինեմատոգրաֆիստները նրան խորհուրդ էին տվել փոխել անունը առավել հնդկական հնչողություն ունեցող անունով, քանի որ հանդիսատեսը կարող էր դժվարություն ունենալ արտաբերելու նրա անունը։ Արդյունքում նա ընտրեց Սանջանա անունը, որն էլ հայտնվեց ֆիլմի տիտրերում։ Այդ ֆիլմում Թուլիպ Ջոշին նկարահանվեց Անջալի Շարմայի դերում։ Կինոնկարը հաջողված էր և դրական արձագանքներ ստացավ։

Երկու տարի անց Թուլիպ Ջոշին կրկին հայտնվեց էկրանին, այս անգամ «Ազգ` առանց կանանց» (2003 թ.) կինոնկարում։ Նրա դերակատարումը բարձր գնահատվեց` որպես դերասանուհի բարձրացնելով նրա հեղինակությունը։ Նրա հաջորդ` «Սիրտն ավելին է խնդրում» (2004 թ.) կինոնկարում, Թուլիպ Ջոշիի խաղընկերներն էին Շահիդ Կապուրը, Այեշա Տակիան և Սոհա Ալի Խանը։ Կինոնկարն ստացավ միջին գնահատական։ «Խաբեություն» (2007 թ.) կինոնկարը, որտեղ նկարահանվել էր Թուլիպ Ջոշին, նույնպես բարձրացրեց դերասանուհու վարկանիշը։

2009 թվականին Թուլիպ Ջոշին նկարահանվեց իր առաջին փենջաբի «Jag Jeondeyan De Mele» կինոնկարում, որտեղ նկարահանվել էր փենջաբյան հայտնի երգիչ և դերասան Հարբհաջան Մաննը։ Նրանք միասին նկարահանվել են նաև 2011 թվականին՝ «Yaara O Dildaara» կինոնկարում։ 2010 թվականին Թուլիպ Ջոշին նկարահանվել է կաննադա լեզվով ստեղծված «Super» կինոնկարում։ Այդ ֆիլմը դարձավ հիթ և կրկնօրինակվեց տելուգու, թամիլերեն և հինդի լեզուներով։

## Ֆիլմագրության ընտրանին

## Ծանոթագրություններ

Կատեգորիա:Հեռուստատեսային դերասանուհիներ
Կատեգորիա:Հնդիկ դերասանուհիներ
Կատեգորիա:Հնդիկ մոդելներ
Կատեգորիա:Մոդելներ
Պուջա Բհատ

**Պուջա Բհատ** (հինդի पूजा भट्ट, ), հնդիկ դերասանուհի, մոդել, ռեժիսոր և պրոդյուսեր։

## Կենսագրություն
Ծնվել է հնդիկ ռեժիսոր Մահեշ Բհատի և նրա առաջին կնոջ՝ Կիրան Բհատի (Լորեն Բրայթ) ընտանիքում։ Հայրական կողմից ունի գուջարաթյան արմատներ, իսկ մայրական կողմից անգլիական, շոտլանդական, հայկական և բիրմայական։ Ունի հարազատ եղբայր (Ռահուլ Բհատ) և հայրական կողմից երկու քույր (Շահին Բհատ և դերասանուհի Ալիյա Բհատ)։ Նրա զարմիկն է հայտնի դերասան Էմրան Հաշմին։

Պուջա Բհատի կինոդեբյուտը կայացել է 1989 թվականին «Հայրիկը» ֆիլմում, որի ռեժիսորն էր հայրը՝ Մահեշ Բհատը։ Ֆիլմում Պուջան խաղացել է դեռահաս աղջկա դեր, ով ծանր էր տանում հարբեցող հոր հետ իր հարաբերությունները։ Հոր դերը ֆիլմում կատարում էր Անուպամ Կհերը։ Կինոնկարը Պուջա Բհատին բերեց Filmfare Awards` լավագույն դեբյուտային կանացի դերի համար։

Սակայն իրականում մեծ էկրանին Պուջա Բհատը հայտնվեց «Սրտին չես հրամայի» (1991 թ.) երաժշտական կինոնկարով, որը ամերիկյան «Դա տեղի է ունեցել մի անգամ գիշերը» (1934 թ.) դասական օսկարակիր կինոնկարի ռեմեյքն էր։ Հետագայում Պուջա Բհատը հանդես է եկել իր հոր ֆիլմերում՝ «Մոլեգնություն» (1992 թ.), «Ես կրկին քո մասին եմ հիշում» (1993 թ.), «Երկու կրակի միջև» (1993 թ.) և այլն։ Պուջա Բհատը վերջին անգամ նկարահանվել է «Everybody Says I’m Fine!» (2001 թ.) կինոնկարում, որից հետո հրաժարվել է նկարահանվել։

2004 թվականից հանդես է գալիս որպես ռեժիսոր և պրոդյուսեր։ Որպես ռեժիսոր առաջին անգամ նա հանդես է եկել «Քավելի մեղք» (2004 թ.) կինոնկարով, որտեղ գլխավոր դերերը կատարել էին Ջոն Աբրահամը և Ուդիտա Գոսվամին։ Պուջա Բհատը նկարահանել է նաև «Արձակուրդներ» (2006 թ.), «Խաբեություն» (2007 թ.), «Սև աչեր» (2010 թ.), «Ցանկության մութ կողմը 2» (2012 թ.) ֆիլմերը։

## Անձնական կյանքը
2003 թվականին Պուջա Բհատը ամուսնացել է ռեստորանատեր Մանիշ Մախիջայի հետ։ 2014 թվականին նրանք ամուսնալուծվել են։

## Ֆիլմագրության ընտրանին
**Դերասանուհի**

**Ռեժիսոր**

## Ծանոթագրություններ

Կատեգորիա:Կինոռեժիսորներ այբբենական կարգով
Կատեգորիա:Հնդիկ դերասանուհիներ
Կատեգորիա:Հնդիկ կինոդերասաններ
Կատեգորիա:Հնդիկ կինոռեժիսորներ
Կատեգորիա:Հնդիկ մոդելներ
Կատեգորիա:Հնդիկ պրոդյուսերներ
Կատեգորիա:Հնդիկ ռեժիսորներ
Կատեգորիա:Հնդիկ սցենարիստներ
Կատեգորիա:Մոդելներ
Ռոման Կարա-Պողոսյան

**Ռոման Հակոբի Կարա-Պողոսյան** (), հայ պետական, ռազմական գործիչ, ներքին ծառայության գեներալ-մայոր (1993)։

## Կենսագրություն
մինի|Ռոման Կարա-Պողոսյանին նվիրված հուշատախտակ Երևանում
1969 թվականին ավարտել է Երևանի պոլիտեխնիկական ինստիտուտը, 1986 թվականին՝ Երևանի պետական համալսարանի իրավաբանական ֆակուլտետը, 1989 թվականին՝ ԽՍՀՄ ներքին գործերի նախարարության ակադեմիայի առաջին ֆակուլտետը։

Երևանի պոլիտեխնիկական ինստիտուտն ավարտելուց հետո աշխատանքի է անցել ներքին գործերի կառույցներում։ 1988 թվականին Ռոման Կարա-Պողոսյանին է լիազորվել գլխավորելու ՀԽՍՀ սոցիալիստական սեփականության հափշտակման դեմ պայքարի վարչությունը, այնուհետև ղեկավարել է քրեական հետախուզման վարչությունը։ 1992-1994 թվականներին զբաղեցրել է ՀՀ ներքին գործերի փոխնախարարի պաշտոնը՝ միաժամանակ գլխավորելով Երևան քաղաքի ներքին գործերի վարչությունը։ ՀՀ անկախացումից հետո Ռոման Կարա-Պողոսյանն առաջինն է ոստիկանության համակարգում, ում շնորհվել է ներքին ծառայության գեներալ-մայորի կոչում։

1991-1994 թվականներին եղել է Հայաստանի բռնցքամարտի ֆեդերացիայի նախագահը։ Թոշակի է անցել 2005 թվականից։

## Մրցանակներ
* «Պատվո նշան» շքանշան
* Երկակի պարգևատրվել է անվանական զենքով ՀՀ և ՌԴ կողմից
* «ԽՍՀՄ ՆԳՆ վաստակավոր աշխատակից»
* «ՌԴ ՆԳՆ պատվավոր ծառայող»
* «ՀՀ ոստիկանության վաստակավոր ծառայող»

## Ծանոթագրություններ

Կատեգորիա:ՀՀ ոստիկանության գեներալ-մայորներ
Արսամեա

[thumb|[Միհրդատ Ա Կալլինիկուս կամ Անտիոքոս Ա Կոմմագենացի արքան և Հերակլեսը]]
**Արսամեա**, քաղաք Կոմագենե երկրում, Եփրատի աջակողմյան վտակ Կյահտա (Նյումփայոս) գետի վերին ավազանում, այժմյան Էսկի- Քյահտա գյուղի տեղում։ Հիմնադրել է Կոմագենեի և Ծոփքի թագավոր Արշամ Երվանդունին, մ.թ.ա. 3–րդ դարի 40 - 30 - ական թվականներ։ 1953 թվականի, 1954 թվականի և 1956 թվականի պեղումների ընթացքում Արսամեայում հայտնաբերվել են հելլենիստական ժամանակաշրջանի պաշտամունքային հուշարձաններ, ստորերկրյա ժայռափոր դահլիճ՝ քառակուսի հիմքով և գմբեթավոր տանիքով, խճանկարներ, սալանման կոթողներ, որոնք ունեն բարձրաքանդակներ և արձանագրություններ, կնոջ արձանի գլուխ, քարե գործիքներ, կավանոթներ, դրամներ։

## Գտածոներ

Գտածոները վերաբերում են մ.թ.ա. 1-ին դարի կեսին։ Հայտնաբերվել է նաև Կոմագենեի թագավոր Անտիոքոս Ա-ի (մ.թ.ա. 69- Մ.թ.ա. 34 թվականներ) վիմագիր հրովարտակը՝ հոր՝ Միհրդատեսի պաշտամունքի պահպանման մասին։ Արսամեայում գտնվել են Միհրի և թագավորի ողջագուրումը պատկերող երկու կոթող, ինչպես նաև Միհրի ժայռափոր մեհյանը։ Շինությունները կրում են ուրարտական շինարվեստի ազդեցությունը։

Կոթողների վրա պատկերված տարազները ընդհանրություն ունեն հայկականի հետ։ Տիգրան Բ-ի օրոք Արսամեան մտել է Հայոց թագավորության կազմի մեջ։ Արսամեա անունով հայտնի է մի այլ քաղաք Կոմագենեում, Եփրատի ափին, այժմյան Գյառգյառ կոչվող վայրում։ Այս Արսամեան նույնպես հիմնել է Արշամը։ Քաղաքում գտնվել է Անտիոքոս Արսամեայի արձանագրությունը, որից երևում է, որ վերջինս Արսամեայում հիմնել է մեհյան և իր նախնիների համար սահմանել հատուկ պաշտամունք։

## Գրականություն
* Գ․ Տիրացյան

Կատեգորիա:Կոմմագենե
Կատեգորիա:Թուրքիայի ազգային այգիներ
Ցիկլոթիմիա

**Ցիկլոթիմիա**, մանիակալ- դեպրեսիվ պսիխոզի թեթև ձևը։ Հիվանդության առաջացմանը նպաստում են ժառանգական նախատրամադրվածությունը, ինչպես նաև անձի կոնստիտուցիոնալ առանձնահատկությունը (պիկնիկ և ցիկլոիդ խառնվածք)։

## Հիվանդության փուլերը
Հիվանդությունն ընթանում է պարբերաբար կրկնվող և ոչ լրիվ արտահայտված մանիակալ (հիպոմանիակալ) և դեպրեսիվ (սուբդեպրեսիվ) փուլերով։ Միջփուլային լուսավոր շրջաններում հիվանդների աշխատունակությունը լրիվ պահպանվում է։

## Հիվանդության ախտանիշները
Ցիկլոթիմիայի կլինիկական պատկերը բնորոշվում է երեք հիմնական ախտանշաններով՝ տրամադրության բարձրացում կամ անկում, մտածողության արագացում կամ դանդաղեցում և հոգեշարժական գրգռվածություն կամ արգելակում։ Բնորոշ է քնի խանգարումը և ֆիզիկական, հյուծվածությունը։ Հիպոմանիակալ փուլը բնորոշվում է հուզավառության հասնող տրամադրության թեթև բարձրացմամբ, հոգեշարժական աշխուժությամբ։ Հիվանդներն անհոգ են, լավատես ու եռանդուն, շատախոսում են, ձգտում են ամեն ինչ անել, սակայն ոչինչ մինչև վերջ չեն հասցնում։ Հակումները (սննդի, սեռային և այլն) ուժեղացած են։ Երբեմն արտահայտում են անձի գերագնահատման մտքեր։ Սուբդեպրեսիվ փուլը բնորոշվում է տրամադրության թեթևակի անկմամբ ու թորշոմածությամբ։ Հիվանդներն արգելակվում են, խոսում են դանդաղ, ցածրաձայն։ Ակտիվությունն իջած է, աշխատունակությունը՝ ընկած։

## Բուժում
Բուժումը. հիմնականում ախտանշանային է, կախված հերթական փուլի կլինիկական արտահայտությունից (հանգստացնող կամ հակադեպրեսիվ դեղամիջոցներ)։

Կատեգորիա:Հոգեկան հիվանդություններ
Կատեգորիա:Հոգեբուժական ախտորոշում
Կատեգորիա:Աֆեկտիվ խանգարումներ
Կատեգորիա:Դեպրեսիա
Ցիրկոն

**Ցիրկոն** (գերմաներեն ՝ Zirkon), միներալ։ Քիմիական կազմը՝ (Zr, Hf, Th, Ս, TR, Са, Na) [(Si, Al, P, S)X(O,OH4)]։ Բյուրեղագիտական համակարգը աետրագոնային է։ Առաջացնում է բյուրեղային ներփակումներ, հատիկավոր, կոլոմորֆ անջատումներ։ Գույնը՝ տարբեր երանգի շագանակագույն։ Փայլը՝ ալմաստի։ Կարծրությունն ըստ Մոոսի սանդղակի՝ 6.5, խտությունը՝ 4000– 5100 կգ/մ³։ Հանդիպում է գրանիտոիդային և ալկալային ապարներում։ 

Ցիրկոնիումի ստացման հանքանյութն է։ Օգտագործվում է ապարների բացարձակ հասակը կապարային մեթոդով որոշելու համար։ Նաև օգտագործվում է ստոմոտոլոգիայում։

Ցիրկոնի խոշոր կուտակումներ կան ԱՄՆ-ում (Ֆլորիդա նահանգ), Շրի Լանկայում, Արևելյան Ավստրալիայում։

## Ծանոթագրություններ

Կատեգորիա:Միներալներ
Կատեգորիա:Ռադիոակտիվ միներալներ
Բոմե (Էնայի գավառ)

**Բոմե** (), կոմունա Ֆրանսիայում՝ Պիկարդիա մարզի Էնա գավառում։ Մտնում է Իրսոն կանտոնի կազմի մեջ։ Կոմունայի շրջանը՝ Վերվեն։

INSEE կոդը՝ 02055։

## Բնակչություն
2010 թվականին բնակչությունը կազմել է 97 մարդ։

## Տնտեսություն
2010 թվականի տվյալներով աշխատունակ տարիքի 61 մարդկանցից (15-64 տարեկան) 36-ը տնտեսապես ակտիվ էին, 25-ը՝ ոչ ակտիվ (ակտիվության ցուցանիշը՝ 59,0%, 1999 թվականին եղել է՝ 60,3%)։ 36 աշխատունակ բնակիչներից 34-ը աշխատում էին (19 տղամարդ և 15 կին), անաշխատանք էին 2 տղամարդ։

25 անգործունակ մարդկանցից 8-ը աշակերտներ կամ ուսանողներ էին, 11-ը՝ թոշակառու, 6-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Բոմե 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի կոմունաներ
Բոմոն ան Բեն

**Բոմոն ան Բեն** (), կոմունա Ֆրանսիայի Պիկարդիա մարզի Էնա գավառում։ Մտնում է Շոնի կանտոնի կազմի մեջ։ Կոմունայի շրջանը՝ Լան։

INSEE կոդը՝ 02056։

## Բնակչություն
2010 թվականին բնակչությունը կազմել է 161 մարդ։

## Տնտեսություն
2010 թվականի տվյալներով՝ աշխատունակ տարիքի 100 մարդկանցից (15-64 տարեկան) 74-ը տնտեսապես ակտիվ էին, 26-ը՝ ոչ ակտիվ (ակտիվության ցուցանիշը՝ 74,0%, 1999 թվականին եղել է 67,0%)։ 74 աշխատունակ բնակիչներից 66-ը աշխատում էին (36 տղամարդ և 30 կին), անաշխատանք էին 8-ը (3 տղամարդ և 5 կին)։

26 անգործունակ մարդկանցից 7-ը աշակերտներ կամ ուսանողներ էին, 10-ը՝ թոշակառու, 9-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Բոմոն ան Բեն 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Կոմիտասի հուշարձան (Սանկտ Պետերբուրգ)

**Կոմիտասի հուշարձան**, հուշարձան Ռուսաստանի Սանկտ Պետերբուրգ քաղաքի Վասիլեոստրովսկի վարչական շրջանի կենտրոնական Կամսկի այգում։

## Պատմություն
Հայ մեծ երգահան, երաժշտագետ, վարդապետ Կոմիտասի հուշարձանը տեղադրվել է Հայոց ցեղասպանության 100-ամյա տարելիցի շրջանակում՝ 2015 թվականի նոյեմբերի 6-ին։ Հուշարձանի բացման արարողությանը մասնակցել են Երևանի քաղաքապետ Տարոն Մարգարյանը, Սանկտ Պետերբուրգի նահանգապետ Գեորգի Պոլտավչենկոն, ՌԴ-ում ՀՀ արտակարգ և լիազոր դեսպան Օլեգ Եսայանը, Սանկտ Պետերբուրգում Հայաստանի գլխավոր հյուպատոս Հրայր Կարապետյանը, Երևանի քաղաքապետարանի ներկայացուցչության ղեկավար Արմենակ Կարապետյանը, Երևանի գլխավոր ճարտարապետ Տիգրան Բարսեղյանը, Սանկտ Պետերբուրգի հայ համայնքի ներկայացուցիչներ, պետերբուրգցիներ։

## Տվյալներ
Գրանիտե հուշարձանի բարձրությունը 3,3 մետր է, պատվանդանը՝ 1,7 մետր։

## Հեղինակներ
* Քանդակագործ՝ Լևոն Բեյբության
* Ճարտարապետ՝ Մաքսիմ Աթայանց

## Տես նաև
* Կոմիտասի մահարձան
* Կոմիտասի հուշարձան (Երևան)
* Կոմիտասի հուշարձան (Փարիզ)
* Կոմիտասի հուշարձան (Դեթրոյթ)
* Կոմիտասի հուշարձան (Վաղարշապատ)
* Կոմիտասի կիսանդրի (Քվեբեկ)
* Կոմիտասի կիսանդրի (Փարիզ)

## Ծանոթագրություններ

Կատեգորիա:Սանկտ Պետերբուրգի հուշարձաններ
Լի Փիլ Մո

**Լի Փիլ Մո** (), հարավկորեացի դերասան։ Խաղացել է հարավկորեական «Ով ես դու․ Դպրոց 2015» դորամայում (հեռուստասերիալ)։

## Առաջադրումներ և մրցանակներ

## Ծանոթագրություններ

## Արտաքին հղումներ
*

Կատեգորիա:Հարավկորեացի դերասաններ
Կատեգորիա:Հարավկորեացի կինոդերասաններ
Կատեգորիա:Հարավկորեացի հեռուստատեսային դերասաններ
White Walls

«**White Walls**», ամերիկյան Մաքլեմոր և Ռայան Լյուիս դուետի երգը, որում իրենց մասնակցությունն ունեն նաև ամերիկացի ռեփեր Սքուլբոյ Քյուն և ամերիկացի երգչուհի Հոլիսը։ Այն թողարկվել է 2013 թվականի հոկտեմբերի 8-ին՝ որպես Մաքլեմորի և Ռայան Լյուիսի «The Heist» (2012) անվանումը կրող առաջին ալբոմի հինգերորդ սինգլ։ Երգը գրվել է Մաքլեմորի, Ռայան Լյուիսի, Սքուլբոյ Քյուի և Հոլիսի կողմից։

## Տեսահոլովակ
Երգի տեսահոլովակը, որի ռեժիսորներն են Մաքլեմորը, Ռայան Լյուիսը և Ջեյսոն Քոնիգը, ներկայացվել է 2013 թվականի սեպտեմբերի 9-ին (մինչև երգի սինգլ թողարկվելը)։ Տեսահոլովակի տարբեր մասերում նկարահանվել են ASAP Rocky-ն, Տրինիդադ Ջեյմսը, Վիզ Խալիֆան, Big Boi-ը, Sir Mix-a-Lot-ը և DJ Drama-ն։

## Հիթ շքերթներ
### Շաբաթական հիթ շքերթներ

### Տարեվերջի հիթ շքերթներ

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Երգի տեքստը  MetroLyrics կայքում

Կատեգորիա:2012 երգեր
Կատեգորիա:2013 սինգլներ
Կատեգորիա:Մաքլեմորի երգեր
Կատեգորիա:Ռայան Լյուիսի երգեր
Կատեգորիա:Սքուլբոյ Քյուի երգեր
Բլեմ

**Բլեմ ** (), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Շատո Տիերի կանտոնի կազմի մեջ։ Կոմունայի շրջանը՝ Շատո Տերրի։

INSEE կոդը՝ 02094։

## Բնակչություն
2010 թվականին բնակչությունը կազմել է 371 մարդ։

## Տնտեսություն
2010 թվականի տվյալներով 265 աշխատունակ տարիքի մարդկանցից (15-64 տարեկան) 190-ը տնտեսապես ակտիվ էին, 75-ը՝ ոչ ակտիվ (ակտիվության ցուցանիշը՝ 71,7%, 1999 թվականին եղել է 75,2%)։ 190 աշխատունակ բնակիչներից 177-ը աշխատում էին (99 տղամարդ և 78 կին), անաշխատանք էին 13-ը (7 տղամարդ և 6 կին)։
75 անգործունակ մարդկանցից 23-ը աշակերտներ կամ ուսանողներ էին, 34 -ը թոշակառու, 18-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Բլեմ 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի կոմունաներ
Բլերանկուր

**Բլերանկուր ** (), կոմունա Ֆրանսիայում՝ Պիկարդիա մարզի Էնա գավառում։ Մտնում է Վիկ սյուր Էն կանտոնի կազմի մեջ։ Կոմունայի շրջանը՝ Լան։

INSEE կոդը՝ 02093։

## Բնակչություն
2010 թվականին բնակչությունը կազմել է 1262 մարդ։

## Տնտեսություն
2010 թվականի տվյալներով աշխատունակ տարիքի 760 մարդկանցից (15-64 տարեկան) 529-ը տնտեսապես ակտիվ էին, 231-ը՝ ոչ ակտիվ (ակտիվության ցուցանիշը՝ 69,6%, 1999 թվականին եղել է 67,5%)։ 529 աշխատունակ բնակիչներից 446-ը աշխատում էին (262 տղամարդ և 184 կին), անաշխատանք էին 83-ը (36 տղամարդ և 47 կին)։
231 անգործունակ մարդկանցից 55-ը աշակերտներ կամ ուսանողներ էին, 76-ը՝ թոշակառու, 100-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Բլերանկուր 

Կատեգորիա:Ֆրանսիայի կոմունաներ
Դավիթ V

**Դավիթ V** (), վրաց թագավոր, Բագրատունիների արքայատոհմից, հաջորդել է Դեմետրե I-ին 1154 կամ 1155 թվականին։ Մահացել է 1155 թվականին։

## Կենսագրություն
Դավիթը եղել է Դեմետրե I-ի ավագ որդին։ Նա, վախենալով, որ հայրը կարող է կրտսեր որդուն՝ Գեորգի I-ին դարձնել գահի Ժառանգորդ, 1130 թվականին ապստամբում է և հորը հարկադրում հրաժարվել գահից։ Դավիթը թագավոր է դառնում 1154 կամ 1155 թվականին։ Հայ և վրաց պատմիչները Դավիթի կառավարման շրջանի և նրա խորհրդավոր մահվան հանգամանքների վերաբերյալ հստակ և փոխհամաձայնեցված տեղեկություններ չեն հաղորդում։ Ըստ հայ պատմիչ Վարդան Արևելցու` Դավիթը կառավարել է մեկ ամիս և սպանվել է իր իշխանների` Սմբատ և Իվանե Օրբելիների կողմից, որոնք գաղտնի համաձայնության էին եկել նրա կրտսեր եղբոր՝ Գեորգիի հետ։ Օրբելյանների տոհմի պատմության մասին գրող պատմիչը՝ Ստեփանոս Օրբելյանը, գրելով Վարդան Արևելցուց հետո, համառոտ պատմում է Դավիթի թագավորության մասին՝ նշելով, որ նա կառավարել է երկու տարի։ Նա հայտնում է նաև, որ Գեորգին երդվել է իր եղբորը՝ Դավիթին, որ ինքը կթագավորի այնքան ժամանակ, մինչև նրա տղան՝ Դեմնան, դառնա չափահաս։ Գեորգին հետո դրժել է իր երդումը։ Վրաց պատմիչները ասում են, որ Դավիթի կառավարումը տևել է վեց ամիս, բայց նրանք զգուշորեն խուսափում են նրա մահվան հետ կապված հանգամանքների մասին խոսելուց։

## Հղումներ
The Bagrationi Dynasty

Կատեգորիա:Վրաց արքաներ
Մարշա Ֆորչուկ Սկրիպուխ

**Մարշա Ֆորչուկ Սկրիպուխ** (, , ), կանադաուկրաինացի մանկական և պատանեկան գրող, վիպասան։ Բնակվում է Կանադայի Օնտարիո նահանգի Բրենտֆորդ քաղաքում։

Սկրիպուխը հայտնի է Կանադայում ներգաղթյալների մասին պատանեկան ընթերցողի համար արձակ գործերով, և հատկապես՝ Հայոց Ցեղասպանությունից մազապուրծ եղած և Կանադա ներգաղթած հայերի մասին վեպերով («Արամի ընտրությունը», «Անունս Արամ է»)։

## Ծանոթագրություններ

## Արտաքին հղումներ
* Սկրիպուխի պաշտոնական կայքը

Կատեգորիա:Կանադացի գրողներ
Կատեգորիա:Մանկագիրներ